Një teatër në Uashington feston përvjetorin e Shekspirit
Kompania teatrale “Synetic” feston 450 vjetorin e lindjes së Shekspirit me Hamletin
shënohet përvjetori i 450-të i lindjes së dramaturgut të famshëm Uilliam Shekspir. Një kompani teatrale e zonës së Uashingtonit kohët e fundit shënoi ditëlindjen e Shekspirit me një ri-interpretim të versionit origjinal pa fjalë të nga seritë e tyre “Shekspiri i Heshtur.” Çifti Paata dhe Irina Tsikurishvili nisën karrierën e tyre si kompani e pavarur me versionin e pafjalë të , për të cilin fituan disa çmime lokale. Kompania teatrale , me qendër në periferi të Uashingtonit, është duke festuar ditëlindjen e 450-të të Shekspirit me një ri-interpretim të Hamletit. Versioni i pafjalë i dramës klasike është shfaqja e një çifti emigrantësh nga Gjeorgjia – dirigjentit Paata Tsikurishvili dhe koreografes Irina Tsikurishvili – e para shfaqje e tyre kur themeluan kompaninë rreth 12 vjet më parë. Çifti interpretoi si Hamleti dhe Ofelia në atë dramatizim të parë. Zoti Paata Tsikurishvili thotë se ashtu filluan seritë e vlerësuara nga kritikët “Shekspiri i Heshtur.” Kompania përdor muzikë, kërcim dhe gjeste për të treguar historinë. Kësaj radhe, Irina doli në skenë si Gertruda, mamaja e Hamletit. Ajo thotë se gjuha shekspiriane është universale – dhe lë hapësirë për shumë krijimtari. Për aktorin veteran të teatrit , portretizimi i Hamletit ishte një eksperiencë sfiduese – dhe një përgjegjësi e madhe. Roli i Ofelisë ishte një ëndërr e fëmijërisë për 20 vjeçaren Irina Kavsadze, e cila vjen nga një dinasti aktorësh të famshëm. Deri tani, kompania teatrale ka fituar 24 çmime Helen Hayes – çmime prestigjoze të zonës së Uashingtonit – dhe 92 kandidime për to. Zoti Victor Shargai, i cili kryeson dhënien e çmimeve, ka qenë dëshmitar i suksesit të grupit që nga fillimi. Dhe në janar të këtij viti, Paata dhe Irina Tsikurishvili u nderuan si “Uashingtonasit e Vitit” nga revista Washingtonian për kontributin e tyre në komunitetin lokal të teatrit.